OpenLLM-France/wikimedia huggingface dataset:
# Limburg

«Limburg» té aquests significats:
* Toponímia:
** Limburg (Lieja), municipi de l'est de la província de Lieja, a la Bèlgica valona, antiga capital del ducat de Limburg
** Limburg an der Lahn o Limburg-an-der-Lenne, ciutat d'Alemanya antiga capital del comtat de Limburg cap del districte rural de Limburg-Weilburg
** Limburg-Weilburg, districte rural alemany
** Ducat de Limburg, territori del Sacre Imperi i una de les Disset Províncies
** Comtat de Limburg, feu del Sacre Imperi a la Província imperial del Baix-Rin i Westfàlia
** Província de Limburg (1815-1839), una de les divuit províncies del Regne Unit dels Països Baixos, creada el 1815 pel Congrés de Viena
** Limburg (Països Baixos), província del sud-est dels Països Baixos corresponent a una part de l'antic Ducat del Limburg
** Limburg meridional, zona estadística a la província neerlandesa
** Limburg (Bèlgica), província de Bèlgica que forma part de la regió de Flandes
* Biografies:
** Walerà I de Limburg, comte de Luxemburg i Limburg
** Simó de Limburg, príncep-bisbe de Lieja (1193-94)
** Germans de Limburg, tres pintors al segle XIV
# Primer Ministre del Vietnam

El Primer Ministre del Vietnam (en vietnamita: Thủ tướng Việt Nam) és el cap de la branca executiva del govern del Vietnam. Té la funció de presidir el gabinet vietnamita, i s'encarrega de proposar i supervisar els ministres. El President escull el Primer Ministre entre els membres de l'Assemblea Nacional.

## República Democràtica del Vietnam (Vietnam del Nord, 1945-1976)
### Primer Ministres

| Nom | Inici mandat | Fi mandat | Partit |
| Hồ Chí Minh | 2 de setembre de 1945 | 20 de setembre de 1955 | Partit Comunista Indoxinès (fins a 1951), Partit del Treballadors Vietnamites (des de 1951) |
| Phạm Văn Đồng | 20 de setembre de 1955 | 2 de juliol de 1976 | Partit del Treballadors Vietnamites |

## República Socialista del Vietnam (Vietnam, 1976-actualitat)
### Primer Ministres i Presidents del Consell de Ministres

| Nom | Inici mandat | Fi mandat | Partit |
| Phạm Văn Đồng | 2 de juliol de 1976 | 18 de juny de 1987 | Partit del Treballadors Vietnamites (fins a 1976), Partit Comunista del Vietnam (des de 1976) |
| Phạm Hùng | 30 de març de 1987 | 10 de març de 1988 | Partit Comunista del Vietnam |
| Võ Văn Kiệt (1a vegada) | 10 de març de 1988 | 22 de juny de 1988 | Partit Comunista del Vietnam |
| Đỗ Mười | 22 de juny de 1988 | 8 d'agost de 1991 | Partit Comunista del Vietnam |
| Võ Văn Kiệt (2a vegada) | 8 d'agost de 1991 | 24 de setembre de 1992 | Partit Comunista del Vietnam |

### Primer Ministres

| Nom | Inici mandat | Fi mandat | Partit |
| Võ Văn Kiệt | 24 de setembre de 1992 | 25 de setembre de 1997 | Partit Comunista del Vietnam |
| Phan Văn Khải | 25 de setembre de 1997 | 27 de juny de 2006 | Partit Comunista del Vietnam |
| Nguyễn Tấn Dũng | 27 de juny de 2006 | ? | Partit Comunista del Vietnam |
| Nguyen Xuan Phuc | 4 de juliol de 2016 | actualitat | Partit Comunista del Vietnam |

## Referències

* ↑ «Prime Minister - Socialist Republic of Vietnam» (en anglès). primeminister.chinhphu.vn, 04-07-2016. [Consulta: 14 juny 2019].
# Quebequesos

* No s'ha de confondre amb Francocanadenc.
Els quebequesos són els membres de la nació del Quebec. El terme és inclusiu i agrupa tots els ciutadans del Quebec. Tot i això, la majoria dels quebequesos són d'origen francès.
En relació a la ideologia política, l'època i el context, aquest gentilici pot designar tots els habitants de la província del Quebec, els ciutadans canadencs residents al Quebec o adherits a la societat i a la cultura dels quebequesos, o canadencs francesos. Per tant, aquesta nacionalitat sociològica es defineix mitjançant criteris disputats que van des del dret del sòl al dret de la sang, passant per l'autodeterminació cultural, fins al reconeixement que els quebequesos formen una nació dins d'un Canadà unit, un text adoptat el 27 de novembre del 2006 pel Parlament del Canadà.

## Referències

* ↑ (francès) Office québécois de la langue française. Québécois - Le grand dictionnaire terminologique, 2009.
* ↑ (francès) Dictionnaire le Robert. Le Robert micro : dictionnaire d'apprentissage de la langue française, 1994.
* ↑ définitions lexicographiques i étymologiques de « québécois » (sens onglet 2, II-a,β) du Trésor de la Langue Française Informatisé, al web del Centre National de Ressources Textuelles et Lexicales
# O Parrulo Fútbol Sala

O Parrulo Fútbol Sala és un club de futbol sala gallec de la ciutat de Ferrol, que juga a la Primera divisió de la Lliga espanyola de futbol sala.
Juga els seus partits com a local al Pavillón Polideportivo A Malata.

## Història

Entre les temporades 1998/99 i 2002/03, l'O Parrulo va jugar a la Divisió d'Honor de la LNFS. La temporada 2016/17, malgrat acabar en setena posició a la Segona Divisió, va superar els play-offs, tornant a la màxima categoria.

## Palmarès

* 1 Primera Divisió Nacional: 1988-89
* 2 Primera Nacional A: 1995-96, 2009-10
* 1 Copa Xunta de Galicia: 2004

## Enllaços externs

* Web oficial d'O Parrulo FS
# Klax

Klax és un videojoc de trencaclosques similar al Tetris. El jugador ha de controlar les peces d'una cinta perquè no caiguin. Fent columnes de tres peces del mateix color, aquestes desapareixen. Opcionalment es poden tirar enrere, i cauen un altre cop des de l'inici de la pantalla, fins que s'omple tota i es perden vides. Quan se supera una determinada puntuació s'avança un nivell, fins a completar els 100 que ofereix el joc.
Publicat per Atari Games el 1990, Klax ha tingut versions de màquina recreativa, NES, Play Station i Game Gear, entre d'altres, essent un dels jocs més clàssics del gènere. Ha guanyat diversos concursos, entre ells el Best Mind Game de 1991.
La versió Atari 2600, llançada a mitjans de 1990, i Fatal Run, són els llançaments finals de la consola que es va suspendre a principis de 1992.

## Referències

* 1 2 «Klax» (en anglès). MobyGames. [Consulta: 1r gener 2024].
* ↑ Lapetino, Tim. Art Of Atari. DK Games, November 2017, p. 290–291. ISBN 9780744018868.
# Micropaleontologia

Micropaleontologia és la branca de la paleontologia que estudia els microfòssils.

## Microfòssils

Els microfòssils són fòssils generalment de menys de quatre mil·límetres, i més sovint menors d'un mil·límetre, per fer-ne l'estudi cal un microscopi electrònic. Els fòssils que es poden estudiar a ull nu es diuen macrofòssils. La línia fronterera entre uns tipus de fòssils i un altre queda una mica difuminada.
Per exemple en els formadors de colònies bryozoa (especialment els Cheilostomata) les colònies són grosses però els individus molt petits es poden estudiar en micropaleontologia o en paleontologia general.
També en molts fòssils del gènere Foraminifera alguns són prou grossos com els del gènere Nummulites.
Els microfòssils són característics en el registre geològic des del Precambrià fins a l'Holocè. Els microfòssils més abundants són els esquelets dels protistes de Chrysophyta, Pyrrhophyta, Sarcodina, Acritarch i Chitinozoa, junt amb pol·len i espores de plantes vasculars.

## Àrees d'estudi

La micropaleontologia es pot dividir en quatre àrees segons la composició dels microfòssils: (a) calcaris, com en cocolits i foraminifera, (b) fosfàtics, en l'estudi d'alguns vertebrats, (c) silicis, com en diatomea i radiolaria, o (d) orgànics, com en el pol·len i espores estudiats en la palinologia.

## Referències

* Brasier, M.D. (1980), Microfossils. Chapman and Hall publishers. ISBN 0-412-44570-0
* Traverse, A. (1988), Paleopalynology. Unwin Hyman ISBN 0-04-561001-0

## Enllaços externs

* The Micropalaeontological Society
* 2500+ images of Foraminifera with a searchable database
# Limbobotys

Limbobotys és un gènere d'arnes de la família Crambidae.

## Taxonomia

* Limbobotys acanthi Zhang & Li, 2013
* Limbobotys foochowensis Munroe & Mutuura, 1970
* Limbobotys hainanensis Munroe & Mutuura, 1970
* Limbobotys limbolalis (Moore, 1877)
* Limbobotys ptyophora (Hampson, 1896)

## Referències

* ↑ «GlobIZ search». [Consulta: 25 desembre 2018].
# Rafael Martínez Agulló y López Vergés

Rafael Martínez Agulló y López Vergés († Madrid, 9 de desembre de 1906) fou un jurista i polític valencià, marquès de Vivel, diputat a les Corts Espanyoles durant la restauració borbònica.
Fou magistrat del Tribunal Suprem d'Espanya i membre del Consell d'Estat, així com diputat del Partit Conservador pel districte de Xàtiva a les eleccions generals espanyoles de 1896 i senador per la Reial Societat Econòmica d'Amics del País de València de 1904 fins a la seva mort. Fou pare de Rafael Martínez Agulló y Juez Sarmiento.

## Enllaços externs

* Biografies de polítics valencians Arxivat 2009-09-20 a Wayback Machine.
* Fitxa del Congrés dels Diputats (castellà)
* Fitxa del Senat
# Ocean Boys FC

El Ocean Boys Football Club fou un club de futbol nigerià de la ciutat de Brass.
El club va ser fundat el 2002 perr Sylva Nathaniel Ngo, cap del govern local de Brass.
L'any 2012 van ser desqualificats i expulsats de la lliga. A continuació ingressà a la segona divisió amb el nom Divine Warriors F.C., plaça que acabà venent.

## Palmarès

* Lliga nigeriana de futbol:
** 2006
* Copa nigeriana de futbol:
** 2008
* Supercopa nigeriana de futbol:
** 2006

## Referències

* ↑ Ocean Boys swim to glory
* ↑ Ocean Boys set to arrest former players Arxivat 13 January 2010$^{[Datemismatch]}$ a Wayback Machine.
* ↑ http://nationaldailyngr.com/sports-news/ocean-boys-finally-quits-nigeria-premier-league
* ↑ «Nigeria - List of Champions». RSSSF.
* ↑ «Nigeria - List of Cup Winners». rsssf.com. [Consulta: 16 desembre 2017].
# Montolivet

«Montolivet» té aquests significats:
* Montolivet (barri de València), barri de València pertanyent al districte de Quatre Carreres.
* Montolivet (Sena i Marne), municipi francès al departament de Sena i Marne.
* Cantó de Marsella Montolivet, cantó francès del departament de les Boques del Roine al districte de Marsella.
* Volcà de Montolivet, volcà de la ciutat d'Olot (La Garrotxa).
* Pont de Montolivet, pont de la ciutat de València.
# Milà-Sanremo 1930

La Milà-Sanremo 1930 fou la 23a edició de la Milà-Sanremo. La cursa es disputà el 30 de març de 1930, sent el vencedor final l'italià Michele Mara.
143 ciclistes hi van prendre part, acabant la cursa 77 d'ells.

## Classificació final

| | Ciclista | Equip | Temps |
| 1 | Michele Mara | Bianchi-Pirelli | 9h 43' 00" |
| 2 | Pio Caimmi | Gloria | m. t. |
| 3 | Domenico Piemontesi | Bianchi-Pirelli | m. t. |
| 4 | Raffaele di Paco | Maino | m. t. |
| 5 | Costante Girardengo | Maino | m. t. |
| 6 | Luigi Marchisio | Legnano-Pirelli | m. t. |
| 7 | Luigi Giacobbe | Maino | m. t. |
| 8 | Learco Guerra | Maino | m. t. |
| 9 | Antonio Negrini | Maino | m. t. |
| 10 | Riccardo Proserpio | - | m. t. |

## Enllaços externs

* Resultats complets a les-sports.info
* Resultats complets a milansanremo.co.uk
# Les héros n'ont pas froid aux oreilles

Les héros n'ont pas froid aux oreilles és una pel·lícula francesa dirigida per Charles Némès, estrenada el 1979.

## Argument

Dos solters, cosins, treballen al mateix banc i comparteixen el mateix allotjament. Decideixen llogar un cotxe per un cap de setmana d'escapada, no lluny de la regió parisenca...

## Repartiment

* Daniel Auteuil: Jean-Bernard
* Gérard Jugnot: Pierre
* Anne Jousset: Karine
* Henri Guybet: Bertier
* Patricia Karim: Jacqueline
* Roland Giraud: El director
* Josiane Balasko: Una clienta
* Martine Laroche-joubert: Una clienta bonica
* Gérard Lanvin: El vigilant
* Roger Riffard: L'agent en ciclomotor
* Jacques Legras: L'agent estranger
* Michel Blanc: Un vianant
* Bruno Moynot: El llogador de cotxes
* Thierry Lhermitte: El lladre de pneumàtics
* Christophe Malavoy: El conductor de l'R5

## Al Voltant de la pel·lícula

* La pel·lícula va ser rodada a París, Bagneux Hauts-de-Seine i Montgé-en-goële (Sena i Marne).
* Destacar, les aparicions de Martin Lamotte al paper del nuvi, així com de Christian Clavier i Marie-anne Chazel, la parella del 2 CV.
# Primer Partit de Letònia/Via Letona

Primer Partit de Letònia/Via Letona (en letó: Latvijas Pirmā partija/Latvijas Ceļš, LPP/LC) fou un partit polític letó creat el 2007 per diverses forces que ja havien format una coalició electoral a eleccions anteriors. El nou partit va ser format pel democratacristià Partit Letònia Primer (LPP), el liberal Via Letona (LC), el regionalista Nosaltres pel nostre Districte i Unió Vidzeme. El cap del partit era Ainārs Šlesers. Per a les eleccions de 2010 el partit va formar part de la coalició Per una Bona Letònia amb la qual van treure vuit escons al Saeima.
Per a les eleccions extraordinàries de 2011, el partit va canviar el seu nom pel de Partit Reformista de Šlesers LPP/LC i va obtenir el 2,41% dels vots i cap escó al Saeima. El desembre de 2011 el partit es va dissoldre.

## Resultats electorals
### Eleccions legislatives

| Any | Vots | % | Escons | +/- |
| 2010 | Dins la coalició PLL | Dins la coalició PLL | 5 / 100 | Nou |
| 2011 | 22, 131 | 2, 41 | 0 / 100 | 5 |

### Eleccions europees

| Any | Vots | % | Escons | +/- |
| 2009 | 59.326 | 7,49 | 1 / 8 | Nou |

## Referències

* ↑ «Parties and Elections in Europe». [Consulta: 25 gener 2019].
* ↑ Petrova, Alla «Slesers' Reform Party LPP/LC to be liquidated» (en anglès). The Baltic Course, 02-12-2011.

## Enllaços externs

* Web oficial el febrer de 2012 (la versió actual no té res a veure amb el partit)
# Ole Gunnar Solskjær

Ole Gunnar Solskjær (Kristiansund, Noruega, 26 de febrer de 1973), és un exfutbolista i entrenador de futbol noruec. Com a jugador ocupava la posició de davanter. Va ser internacional absolut per la selecció de futbol de Noruega en 67 ocasions.

## Trajectòria
### Com a jugador

Abans d'arribar a Anglaterra, Solskjær va jugar als clubs noruecs Clausenengen i Molde. Va fitxar pel Manchester United FC el 1996 per 1,5 milions de lliures, amb el qual va aconseguir marcar més de 100 gols en competicions oficials, malgrat no haver estat titular durant gran part del seu temps al club. La seva habilitat per marcar gols, en molts casos en moments crítics, el va portar a ser anomenat amb el sobrenom d'"assassí amb cara de nen". Solskjær es va retirar del professional de futbol l'any 2007 després d'haver sofert una sèrie lesions entre 2005 i 2006, i va passar a treballar com a entrenador de les divisions inferiors del club.
| Club | País | Any |
| Clausenengen FK | Noruega | 1990-1994 |
| Molde FK | Noruega | 1994-1996 |
| Manchester United FC | Anglaterra | 1996-2007 |

### Com a entrenador

El 2008, Solskjær es va convertir en entrenador de l'equip reserva del Manchester United FC.
El 2011, va tornar al seu país natal per dirigir el primer equip del seu antic club, el Molde, amb qui va aconseguir els dos primers títols de la Tippeligaen en la història del club en les seves dues primeres temporades. El 2014, entrenà el Cardiff City que acabaria descendint de la Premier League aquella temporada.
El 2015, Solskjær va tornar al Molde, signant un contracte de tres anys i mig per convertir-se en el seu nou entrenador. Va aconseguir el primer lloc en la fase de grups de l'Europa League, per davant del Fenerbahçe SK, l'Ajax i el Celtic. En la segona temporada, el Molde va acabar segon a l'Eliteserien en 2017 i 2018. El 3 de desembre de 2018, el club va anunciar que Solskjær ampliava el seu contracte fins al final de la temporada 2021.
El 19 de desembre de 2018, el Manchester United FC va nomenar a Solskjær com a entrenador del primer equip, per substituir José Mourinho durant la resta de la temporada 2018-19.

## Palmarès
### Com a jugador
#### Manchester United FC

* 6 Premier League: 1996-97, 1998-99, 1999-00, 2000-01, 2002-03, 2006-07.
* 2 FA Cup: 1999 i 2004.
* 3 Community Shield: 1996, 1997 i 2003.
* 1 Lliga de Campions de la UEFA: 1999.
* 1 Copa intercontinental de futbol: 1999.

### Com a entrenador
#### Molde FK

* 2 Lligues noruegues: 2011, 2012.
* 1 Copa noruega: 2013.

## Referències

* ↑ Winter, Henry «Ole Gunner Solskjaer plays his final game for Manchester United as era ends» (en anglès). The Daily Telegraph, 01-08-2008. ISSN: 0307-1235.
* ↑ Sport. «Ole Gunnar Solskjaer regresa como entrenador al Molde» (en castellà), 21-10-2015. [Consulta: 4 gener 2019].
* ↑ Sport. «Oficial: Solskjaer, nuevo técnico del Manchester United» (en castellà), 19-12-2018. [Consulta: 4 gener 2019].
# La Plana del Bisbe

La Plana del Bisbe, o La Plana de Lleida, o La Plana és una partida de l'Horta de Lleida, de Lleida, al Segrià. La partida acull les restes del Monestir de Sant Ruf, declarades Bé Cultural d'Interès Nacional.
Limita amb les següents partides:
* Al nord amb Llívia.
* A l'est amb Grenyana.
* Al sud amb Pardinyes altes.
* A l'oest amb Serrallonga.

## Enllaços externs

* Plànol oficial de la ciutat de Lleida. Seleccioneu capa Partides

## Referències

* ↑ Institut Cartogràfic i Geològic de Catalunya
* ↑ «Sant Ruf de Lleida». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 maig 2021].
# Mur dels pelasgs

El Mur dels pelasgs, muralla pelàsgica, fortalesa pelàsgica o Eneapylon ('nou portes') fou un monument que es creu que fou construït pels pelasgs, després d'anivellar el cim de la roca de l'Acròpoli d'Atenes. Tucídides i Aristòfanes l'anomenen Pelargikon, Muralla o lloc de la cigonya, referint-se a la línia de murs al peu occidental de l'Acròpoli. Durant l'època de Tucídides, es diu que el mur tenia alguns metres d'alçada amb un gran fragment visible de 6 m d'amplada situat al sud dels actuals Propileus d'Atenes i a prop de l'anterior porta. Encara se'n pot veure el bisellat, però els fonaments són per davall del nivell de l'actual turó.
La Crònica de Paros (Χρονικὸν Πάριον), esmenta que els atenesos expulsaren els pisistràtides del Pelasgikon teichos. Heròdot narra que abans de l'expulsió dels pelasgs de l'Àtica, el terreny sota el mont Himet els havia sigut donat com a lloc de residència en recompensa per la muralla que s'havia construït al voltant de l'Acròpoli.
Es diu que el construïren els pelasgs, durant el segle xiii aC. Encara queden algunes restes d'aquesta muralla a l'Atenes moderna. Es creu que el mur tenia un gruix de 6 metres, segons les restes arqueològiques del jaciment.

## Vegeu també

* Mur de Temístocles

## Referències

* ↑ Aristòfanes, Els ocells, Mur pelàsgic, línia 832.
* 1 2 «Acròpoli. Període històric anterior» (en anglés). www.brown.edu. [Consulta: 25 gener 2020].
* ↑ Primitive Athens as Described by Thucydides (en anglés). CUP Archive, 1906, p. 13.
* ↑ Hdt =Perseus:text:1999.01.0126:book=6:chapter=137:section=1 6.137.1.
* ↑ Heródoto. «Erato, CXXXVII». A: eBookClasic. Los nueve libros de la Historia VI Libro VI, 2015 (edición digital).
# Miner becut estriat

El miner becut estriat (Geocerthia serrana) és una espècie d'ocell de la família dels furnàrids (Furnariidae) i única espècies del gènere Geocerthia.

## Hàbitat i distribució

Habita vessants pedregosos amb vegetació dispersa dels Andes del Perú.

## Taxonomia

Classificat tradicionalment al gènere Upucerthia, va ser ubicat al monotípic Geocerthia a proposta del South American Classification Committee. S'han descrit dues subespècies:
* G. s. huancavelicae (Morrison, 1938). Al sud de l'àrea de distribució.
* G. s. serrana (Taczanowski, 1875). Al nord de l'àrea de distribució.

## Referències

* ↑ Proposta 424 del SACC Arxivat 2015-06-10 a Wayback Machine. (anglès)
# Lleó V (galàxia)

Lleó V és una galàxia nana esferoidal situada a la constel·lació del Lleó i que va ser descoberta el 2007 en les dades obtingudes per l'Sloan Digital Sky Survey. La galàxia és localitza a una distància d'aproximadament 180 kpc del Sol i s'allunya del Sol a una velocitat d'aproximadament 173 km/s. És classificada com a galàxia nana esferoïdal (dSph) açò és, té una forma aproximadament esfèrica amb un radi efectiu d'aproximadament 130 pc.
Lleó V és un del més petites i febles galàxies satèl·lit de la Via Làctia —la seua lluminositat integrada és d'aproximadament 10.000 voltes la del Sol (magnitud visible absoluta d'aproximadament −5.2 ± 0.4),[nota 1] molt més baixa que la lluminositat d'un cúmul globular típic. Tanmateix, la seva massa és aproximadament 330.000 masses solars, cosa que significa que la relació massa/lluminositat de Lleó V és d'al voltant de 75. Una relació relativament alta entre massa i llum implica que Leo V està dominat per la matèria fosca. La població estel·lar de Lleó V consisteix principalment en estrelles velles que s'hi van formar fa més de 12.000 milions d'anys. La metal·licitat d'aquestes estrelles és també molt baix a [Fe/H] ≈ −2.0 ± 0.2, cosa que significa que contenen 100 voltes menys elements pesants que el Sol.
La galàxia s'hi troba a només 3 graus lluny d'una altra satèl·lit de la Via Làctia, Lleó IV. Aquesta última també s'hi troba 20 kpc més a prop del Sol. Aquestes dues galàxies poden estar físicament associades entre elles. Hi ha proves de que estan connectades per un pont estel·lar.

## Referències

* 1 2 3 «The observed properties of dwarf galaxies in and around the Local Group» (en anglès). Astronomical Journal, 1, 05-06-2012, pàg. 4. DOI: 10.1088/0004-6256/144/1/4.
* ↑ «The Local Tully-Fisher relation for dwarf galaxies». Astronomical Journal, 2017, pàg. 6–6. DOI: 10.3847/1538-3881/153/1/6.
* 1 2 Sergey Koposov «Leo V: A Companion of a Companion of the Milky Way Galaxy?» (en anglès). Astrophysical Journal, 2, 22-09-2008, pàg. 83–86. DOI: 10.1086/592962.
* 1 2 3 Belokurov, V.; Walker, M. G.; Evans, N. W.; etal The Astrophysical Journal, 686, 2, 2008, pàg. L83–L86. arXiv: 0807.2831. Bibcode: 2008ApJ...686L..83B. DOI: 10.1086/592962.
* 1 2 3 de Jong, J. T. A.; Martin, N. F.; Rix, H. W.; Smith, K. W.; Jin, S. The Astrophysical Journal, 710, 2, 2010, pàg. 1664. arXiv: 0912.3251. Bibcode: 2010ApJ...710.1664D. DOI: 10.1088/0004-637X/710/2/1664.
* ↑ Walker, M. G.; Belokurov, V.; Evans, N. W.; etal The Astrophysical Journal, 694, 2, 2009, pàg. L144–147. arXiv: 0902.3003. Bibcode: 2009ApJ...694L.144W. DOI: 10.1088/0004-637X/694/2/L144.
# Principi de proporcionalitat

El principi de proporcionalitat respon a la idea d'evitar una utilització desmesurada de les sancions que comporten una privació o una restricció de la llibertat, per això es limita el seu ús a l'imprescindible que no és altra cosa que establir-les i imposar-les exclusivament per protegir béns jurídics valuosos.

## Referències

* ↑ Proportionality in crime control and criminal justice. Oxford London New York New Delhi Sydney: Hart, 2021. ISBN 978-1-5099-3860-5.
* ↑ Shamash, Hamutal Esther «How Much is Too Much? An Examination of the Principle of Jus in Bello Proportionality». Israel Defense Forces Law Review, 2005.
* ↑ Géniaut, Benoît. La proportionnalité dans les relations du travail: de l'exigence au principe (en francès). Dalloz, 2009. ISBN 978-2-247-08243-8.
# Quelònids

Els quelònids (Cheloniidae) són una família de tortugues que pertanyen a la superfamília de les tortugues marines Chelonioidea.

## Classificació
### Gèneres no extints

* Gènere Caretta
** Tortuga careta (Caretta caretta)
* Gènere Chelonia
** Tortuga verda (Chelonia mydas)
* Gènere Eretmochelys
** Tortuga carei (Eretmochelys imbricata)
* Gènere Lepidochelys
** Tortuga bec de lloro (Lepidochelys kempii)
** Tortuga olivàcia (Lepidochelys olivacea)
* Gènere Natator
** Tortuga plana (Natator depressus) (Prèviament a Chelonia)

### Gèneres extints

* Gènere Carolinochelys †
** Carolinochelys wilsoni †
* Gènere Procolpochelys †
** Procolpochelys grandaeva †

### Altres

La subfamília obsoleta Cheloniinae

## Referències

* 1 2 3 4 5 6 Rhodin, Anders G.J.; Paul van Dijk, Peter; Inverson, John B.; Shaffer, H. Bradley. «Turtles of the World 2010 Update: Annotated Checklist of Taxonomy, Synonymy, Distribution and Conservation Status» (pdf) p. 000.89–000.138. Arxivat de l'original el 2010-12-15. [Consulta: 15 desembre 2010].